1)

I artikel 1 foretages følgende ændringer: a) Stk. 3 affattes således: »3. Stk. 1 og 2 finder ikke anvendelse på: a) levering, salg eller overførsel af våben og af alle typer dertil knyttet materiel og direkte eller indirekte levering af teknisk rådgivning, finansiel og anden bistand samt oplæring i forbindelse med militær virksomhed, der udelukkende er bestemt til støtte eller brug for De Forenede Nationers personel, herunder De Forenede Nationers bistandsmission i Somalia (UNSOM) b) levering, salg eller overførsel af våben og af alle typer dertil knyttet materiel og direkte eller indirekte levering af teknisk rådgivning, finansiel og anden bistand samt oplæring i forbindelse med militær virksomhed, der udelukkende er bestemt til støtte eller brug for Den Afrikanske Unions overgangsmission i Somalia (ATMIS) og dens strategiske partnere, der udelukkende opererer i henhold til Den Afrikanske Unions (AU's) seneste strategiske operationskoncept, og i samarbejde og koordination med ATMIS c) levering, salg eller overførsel af våben og af alle typer dertil knyttet materiel og direkte eller indirekte levering af teknisk rådgivning, finansiel og anden bistand samt oplæring i forbindelse med militær virksomhed, der udelukkende er bestemt til støtte eller brug for: Den Europæiske Unions oplærings- og bistandsaktiviteter, Tyrkiet, Det Forenede Kongerige Storbritannien og Nordirland, Amerikas Forenede Stater samt andre statslige styrker, der enten opererer inden for rammerne af Somalias overgangsplan (STP), eller som har en aftale om styrkernes status eller et aftalememorandum med Somalias føderale regering (FGS) med henblik på formålene i FN's resolution 2662 (2022), forudsat at de underretter sanktionskomitéen om indgåelse af sådanne aftaler d) levering, salg eller overførsel af våben og af alle typer dertil knyttet materiel og levering af teknisk rådgivning, finansiel og anden bistand samt oplæring i forbindelse med militær virksomhed, der udelukkende er bestemt til udvikling af Somalias sikkerheds- og politiinstitutioner på nationalt og lokalt plan, for at skabe sikkerhed for den somaliske befolkning. Levering af de produkter, der er omhandlet i bilag II og III, og ydelse af teknisk rådgivning, finansiel og anden bistand samt oplæring i forbindelse med militær virksomhed er underlagt de relevante krav om godkendelse eller underretning som følger: i) levering, salg eller overførsel af våben og af alle typer dertil knyttet materiel omhandlet i bilag II, der udelukkende er bestemt til udvikling af Somalias sikkerheds- og politiinstitutioner for at skabe sikkerhed for den somaliske befolkning, kræver forudgående godkendelse af sanktionskomitéen som fastsat i denne artikels stk. 4 og kan finde sted, hvis sanktionskomitéen ikke har truffet en negativ afgørelse herom senest fem arbejdsdage efter at have modtaget sådan underretning fra Somalia, medlemsstaterne eller internationale, regionale og subregionale organisationer, der yder bistand ii) levering, salg eller overførsel af våben og af alle typer dertil knyttet materiel omhandlet i bilag III, der udelukkende er bestemt til udvikling af Somalias sikkerheds- og politiinstitutioner for at skabe sikkerhed for den somaliske befolkning, kræver forudgående underretning til sanktionskomitéen til orientering som fastsat i denne artikels stk. 4, indgivet fem arbejdsdage i forvejen af Somalia, medlemsstaterne eller internationale, regionale og subregionale organisationer, der yder bistand e) levering, salg eller overførsel af beskyttelsesbeklædning, herunder skudsikre veste og militærhjelme, der midlertidigt udføres til Somalia udelukkende til personlig brug for personel fra De Forenede Nationer, repræsentanter for medierne, humanitært hjælpepersonale, bistandsarbejdere og tilknyttet personale f) medlemsstaters, internationale, regionale eller subregionale organisationers levering, salg eller overførsel af ikkedødbringende militært udstyr, der udelukkende er bestemt til humanitær brug eller beskyttelsesbrug.« b) Stk. 4 affattes således: »4. De somaliske myndigheder har det primære ansvar for at underrette sanktionskomitéen om enhver levering af våben og af alle typer dertil knyttet materiel omhandlet i bilag II og bilag III til Somalias sikkerheds- og politiinstitutioner, jf. denne artikels stk. 3, litra d). Underretningerne skal indeholde nærmere oplysninger om fabrikanten og leverandøren af våbnene og af alle typer dertil knyttet materiel, en beskrivelse af våbnene og ammunitionen, herunder type, serienumre, kaliber og mængde, foreslået leveringsdato og -sted og alle relevante oplysninger vedrørende den påtænkte modtagelsesenhed eller det påtænkte oplagringssted.« c) Stk. 4a affattes således: »4a. Somalia eller den leverende medlemsstat eller internationale, regionale eller subregionale organisation, der leverer bistanden, indgiver senest 30 dage efter leveringen af våben og alle typer dertil knyttet materiel til sanktionskomitéen en underretning efter leveringen i form af en skriftlig bekræftelse af, at en leverance er afsluttet, indeholdende serienumrene for de leverede våben og alle typer dertil knyttet materiel, forsendelsesoplysninger, konnossementer, fragtbreve eller pakkelister og det specifikke oplagringssted.« d) Stk. 4b udgår. e) Stk. 5 affattes således: »5. Alle våben eller alt militært udstyr, der i henhold til artikel 1, stk. 3, litra d), sælges eller leveres udelukkende med henblik på udvikling af Somalias sikkerheds- og politiinstitutioner, er forbudt at levere, videresælge og overføre til eller stille til rådighed for personer eller enheder, som ikke gør tjeneste i Somalias sikkerheds- og politiinstitutioner, som det oprindelig blev solgt eller leveret til, eller til den sælgende eller leverende medlemsstat eller internationale, regionale eller subregionale organisation.«